Ruĝbenda kotingo

La ruĝbenda kotingoOrnitologia taksonomio. () estas birdospecio el la familio de kotingedoj. Ĝi havas 2 subspeciojn endemiajn de norda Sudameriko.

Taksonomio
Laŭ AviListAviList v2025, konsultita la 16-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Pipreola Swainson, WJ, 1838
Pipreola whitelyi Salvin, O; Godman, FD, 1884 - ruĝbenda kotingo
Pipreola whitelyi kathleenae Zimmer, JT; Phelps, WH Sr, 1944
Pipreola whitelyi whitelyi Salvin, O; Godman, FD, 1884

Etimologio
La scienca genra nomo Pipreola estas la diminutivo de la genro Pipra, el pipredoj, al kiu tiu genro similasBirds of the World, Red-banded Fruiteater..

La specia epiteto whitelyi estis donita omaĝe al la angla natursciencisto Henry Whitely (1844-1892).

Aspekto
La Ruĝbenda kotingo estas la "plej distinga specio en la genro" Pipreola.Snow, D. (2020). Red-banded Fruiteater (Pipreola whitelyi), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 17an de Aŭgusto, 2025 Ĝi estas ĉirkaŭ 16,5 ĝis 17,5 cm longa. Ambaŭ seksoj havas tre malsaman plumaron (seksa dimorfismo). Plenkreskaj maskloj de la nomiga subspecio havas flavbrunajn ĝis ruĝbrunajn frunton, superokulon kaj vangojn sur alie malhelgrizeca verda kapo. Ankaŭ iliaj supraj partoj estas malhelgrizecaj verdaj. Iliaj flugiloj kaj vosto estas ruĝecbrunaj. Ilia supra brusto havas ruĝan duonlunon, kiu fariĝas flavbruna ĉe la flankoj de la kolo. La cetero de iliaj subaj partoj estas plejparte grizaj kun okraj subvostaj kovriloj. Plenkreskaj nomigaj inoj havas similan sed pli obtuze grizecan verdan kapon kaj suprajn partojn kun pli pala superokulo kaj pli obtuze ruĝecbrunaj flugiloj kaj vosto. Iliaj subaj partoj estas flavecblankaj kun nigrecaj strioj. Junuloj de ambaŭ seksoj similas al plenkreskaj inoj kun tre makulecaj supraj partoj. Plenkreskaj maskloj havas oranĝruĝajn irisojn, ruĝan bekon kaj ruĝajn krurojn kaj piedojn. Plenkreskaj inoj havas flavecajn irisojn kaj pli obtuze ruĝajn bekon kaj krurojn ol maskloj. Subspecio P. w. kathleenae similas al la nomiga sed kun pli granda flaveca makulo sur la frunto de la masklo kaj pli nigraj strioj sur la subaj partoj de la ino.

Disvastiĝo kaj habitato
La ruĝbenda kotingo estas endemia de la tepuja regiono, en eosta Venezuelo, uesta Gujano kaj apuda plej norda Brazilo. Ĝi vivas en montarbaroj, je 1300–2250 m. Ĝi preferas muskajn arbarojn, ankaŭ densajn sekundarajn kreskraĵojn, ĉefe kun arboj el Melastomacoj.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno